Ολυμπιακό Στάδιο Αθηνών

Το Ολυμπιακό Στάδιο Αθηνών (επίσημη ονομασία: Κεντρικό Ολυμπιακό Στάδιο) είναι το μεγαλύτερο σε χωρητικότητα στάδιο της Ελλάδας. Βρίσκεται στο Μαρούσι, περίπου εννιά χιλιόμετρα από το κέντρο της Αθήνας και αποτελεί τμήμα του Ολυμπιακού Αθλητικού Κέντρου Αθηνών «Σπύρος Λούης» (Ο.Α.Κ.Α.). Σκοπός του ήταν εξ αρχής να δώσει τη δυνατότητα ανάληψης μεγάλων διοργανώσεων από την Ελλάδα. Φιλοξενεί τους ευρωπαϊκούς αγώνες του Παναθηναϊκού, ενώ στο παρελθόν φιλοξενούσε τους αγώνες του Ολυμπιακού, της ΑΕΚ, της Εθνικής Ελλάδας, καθώς και τα εγχώρια παιχνίδια του Παναθηναϊκού.

Η κατασκευή του ξεκίνησε το 1978 και ολοκληρώθηκε το 1982. Εγκαινιάστηκε στις 8 Σεπτεμβρίου 1982 από τον Πρόεδρο της Δημοκρατίας, Κωνσταντίνο Καραμανλή. Κατασκευάστρια εταιρεία ήταν η γερμανική Weidleplan με υπεύθυνους αρχιτέκτονες τους H. Stalhout, Fr. Herre και Δημήτριο Ανδρικόπουλο. Είχε αρχική χωρητικότητα 80.000 καθήμενους θεατές. Το στάδιο έχει πάρει το όνομά του από τον Σπύρο Λούη, το νικητή του μαραθωνίου στους πρώτους σύγχρονους Ολυμπιακούς Αγώνες του 1896 που ήταν κάτοικος της περιοχής του Αμαρουσίου.

Έχει φιλοξενήσει τους Πανευρωπαϊκούς Αγώνες Ανοιχτού Στίβου (1982), τους Μεσογειακούς Αγώνες (1991), το Παγκόσμιο Πρωτάθλημα Ανοιχτού Στίβου (1997)  και πολλούς αγώνες της Εθνικής Ελλάδος ποδοσφαίρου, του Ολυμπιακού, της Α.Ε.Κ. και του Παναθηναϊκού, που για κάποια χρόνια το χρησιμοποίησαν και το χρησιμοποιούν ως έδρα.

Ο πρώτος ποδοσφαιρικός αγώνας έγινε στις 15 Σεπτεμβρίου του 1982, ανάμεσα στον  Ολυμπιακό και την σουηδική Έστερς (2–0), με τον Νίκο Αναστόπουλο να γίνεται ο πρώτος ποδοσφαιριστής που πέτυχε γκολ στο Ολυμπιακό στάδιο.https://www.ert.gr/ert-arxeio/protos-podosfairikos-agonas-sto-oaka-stis-15-9-1982/

Ακόμη φιλοξένησε 3 τελικούς Κυπέλλου Πρωταθλητριών Ευρώπης (1983, 1994, 2007) και του Κυπέλλου Κυπελλούχων Ευρώπης (1987).  Επίσης έχουν διεξαχθεί 29 τελικοί Κυπέλλου Ελλάδας (1983, 1984, 1985, 1986, 1987, 1988, 1989, 1990, 1991, 1993, 1994, 1995, 1996, 1999, 2000, 2002, 2009, 2010, 2011, 2012, 2013, 2014, 2015, 2016, 2017, 2018, 2019, 2022, 2025).

Όταν η Αθήνα κέρδισε τη διοργάνωση των Ολυμπιακών Αγώνων του 2004, η Επιτροπή Ολυμπιακών Αγώνων αποφάσισε την κατασκευή στεγάστρου στο Ολυμπιακό Στάδιο, την οποία και ανέλαβε το γραφείο του Σαντιάγο Καλατράβα (ο οποίος έχει σχεδιάσει και μερικές από τις ολυμπιακές εγκαταστάσεις της Βαρκελώνης). Κατά τη διάρκεια της προετοιμασίας για τους Ολυμπιακούς το στάδιο παρέμεινε κλειστό και, μαζί με το στέγαστρο, δέχτηκε αρκετές ακόμα αναβαθμίσεις όσον αφορά τις δυνατότητές του, τον εξοπλισμό, την πρόσβαση και την ασφάλεια. Στο στάδιο έγιναν και οι τελετές έναρξης και λήξης των Ολυμπιακών Αγώνων.

Τις χρονιές 2005, 2006 και 2022 το στάδιο ανακαινίστηκε ξανά και χρησιμοποιήθηκε ως σούπερ ειδική για το Ράλι Ακρόπολις του Παγκοσμίου Πρωταθλήματος

Με τη σημερινή του μορφή το Στάδιο χωράει 69.618 καθήμενους θεατές. Το ρεκόρ εισιτηρίων του Σταδίου είναι 75.263 στις 3 Νοεμβρίου 1982 για αγώνα ποδοσφαίρου, ανάμεσα στον Ολυμπιακό και το Αμβούργο, για τον Β΄ γύρο του Κυπέλλου Πρωταθλητριών Ευρώπης 1982–83.

Συναυλίες
Κατά καιρούς στο στάδιο φιλοξενούνται μεγάλες συναυλίες γνωστών Ελλήνων και ξένων καλλιτεχνών, με πρώτη του Διονύση Σαββόπουλου στις 19 Σεπτεμβρίου 1983. Μεταξύ άλλων, έχουν εμφανιστεί οι Rolling Stones, Red Hot Chili Peppers, U2, AC/DC, Iron Maiden, Guns N' Roses, Lady Gaga, Madonna. Επίσης έχουν πραγματοποιηθεί και αφιερωματικές συναυλίες με τη συμμετοχή διαφόρων καλλιτεχνών, όπως αφιέρωμα στον Μάνο Λοΐζο (1985), Μελίνα Μερκούρη (1994), Λευτέρη Παπαδόπουλο (2009). Ενδεικτική είναι η συναυλία του συγκροτήματος Πυξ Λαξ στις 13 Ιουλίου 2011, την οποία παρακολούθησαν περισσότεροι από 70.000 θεατές και ήταν αφιερωμένη στη μνήμη του Μάνου Ξυδούς.

Στις 30 Σεπτεμβρίου και 3 Οκτωβρίου 1983, ο Γιώργος Νταλάρας πραγματοποίησε δύο διαδοχικές συναυλίες στο στάδιο, συγκεντρώνοντας συνολικά περισσότερους από 160.000 θεατές. Πρόκειται για τη μεγαλύτερη μουσική διοργάνωση που έχει πραγματοποιηθεί ποτέ στην Ελλάδα. "Η ελληνική μουσική εισέρχεται στο χώρο των μεγάλων σταδίων" σχολίασε το περιοδικό Rolling Stone, με αφορμή το ρεκόρ του Έλληνα τραγουδιστή.“Μουσικό Κουτί” (1997): Αυτοβιογραφικό ένθετο & αποκόμματα περιοδικών/εφημερίδων Στις 28 Σεπτεμβρίου 1987, ο Γιώργος Νταλάρας πραγματοποίησε και τρίτη προσωπική συναυλία στο Ολυμπιακό Στάδιο, γεμίζοντάς το πάλι ασφυκτικά.

+Κατάλογος ΣυναυλιώνΗμερομηνίαΚαλλιτέχνηςΌνομα ΠεριοδείαςΑριθμός Θεατών19 Σεπτεμβρίου 1983Διονύσης Σαββόπουλος —80.00030 Σεπτεμβρίου &
3 Οκτωβρίου 1983 Γιώργος Νταλάρας —160.00013 Σεπτεμβρίου 1985Γιώργος Νταλάρας, Χάρις Αλεξίου, Δήμητρα Γαλάνη, Βασίλης Παπακωνσταντίνου, Γιάννης ΚαλατζήςΑφιέρωμα στον Μάνο Λοΐζο70.00028 Σεπτεμβρίου 1987Γιώργος Νταλάρας —74.0003 Οκτωβρίου 1988Sting, Peter Gabriel, Bruce Springsteen & The E Street Band, Tracy Chapman, Youssou N'Dour, Γιώργος ΝταλάραςHuman Rights Now!70.00031 Μαΐου 1989Pink FloydA Momentary Lapse of Reason60.0009 Ιουνίου 1992Frank Sinatra —18.00024 Μαΐου 1993Guns N' RosesUse Your Illusion55.00016 Σεπτεμβρίου 1994Γιώργος Νταλάρας, Χάρις Αλεξίου, Δήμητρα Γαλάνη, Νάνα Μούσχουρη, Ζωρζ Μουστακί, Σταύρος ΞαρχάκοςΑφιέρωμα στη Μελίνα Μερκούρη74.00016 Σεπτεμβρίου 1998The Rolling StonesBridges to Babylon79.4463 Ιουλίου 2001Eros RamazzottiStilelibero—11 Ιουλίου 2001Sting, Robert Plant, guest star: Γιώργος Νταλάρας Brand New Day—20 Ιουλίου 2006ShakiraOral Fixation Tour40.00026 Ιουλίου 2007George Michael25 Live40.00027 Σεπτεμβρίου 2008MadonnaSticky & Sweet75.63728 Μαΐου 2009AC/DCBlack Ice World Tour50.0008 Ιουλίου 2009Carlos SantanaLive Your Light25.0003 Σεπτεμβρίου 2010U2U2 360° Tour82.66213 Ιουλίου 2011Πυξ ΛαξΣτη μνήμη του Μάνου Ξυδούς70.00020 Ιουλίου 2011Bon JoviOpen Air60.6524 Σεπτεμβρίου 2012Red Hot Chili PeppersI'm With You60.00031 Ιουλίου 2013Roger WatersThe Wall25.8073 Ιουλίου 2014Αντώνης Ρέμος, Δέσποινα Βανδή, Μελίνα Ασλανίδου, Μιχάλης Κουινέλης (Stavento)Μια Χώρα, Μια Φωνή50.00019 Σεπτεμβρίου 2014Lady GagaArtRave: The Artpop Ball26.8606 Ιουλίου 2022Scorpions, Alice CooperRock Believer Tour 202230.00016 Ιουλίου 2022Iron MaidenLegacy of the Beast World Tour52.00022 Ιουλίου 2023Guns N’ Roses We're F'N' Back! Tour 50.00030 Μαΐου 2024RammsteinEurope Stadium Tour20.0008 & 9 Ιουνίου 2024ColdplayMusic of the Spheres World Tour120.0009 Μαΐου 2026MetallicaM72 World Tour—23 Μαΐου 2026Iron MaidenRun for Your Lives World Tour—

 Συγκοινωνίες 
Εξυπηρετείται από τους σταθμούς Νερατζιώτισσας του Μετρό (Ηλεκτρικός) και Προαστιακού και Ειρήνης του Ηλεκτρικού (ΗΣΑΠ) καθώς και από αρκετές γραμμές λεωφορείων. Γύρω στο 2035 θα εξυπηρετηθεί και από τον σταθμό μετρό της Γραμμής 4 Ολυμπιακό Στάδιο, που θα βρίσκεται από την πλευρά της λεωφόρου Κηφισίας.

 Εικόνες 

 Παραπομπές 

 Δείτε επίσης 
 Ολυμπιακό Αθλητικό Κέντρο Αθηνών «Σπύρος Λούης» (ΟΑΚΑ).

 Εξωτερικοί σύνδεσμοι 

 Εγκαταστάσεις > Κεντρικό Ολυμπιακό Στάδιο, ιστότοπος Ολυμπιακού Αθλητικού Κέντρου Αθηνών (ΟΑΚΑ).
 Πανευρωπαϊκό Πρωτάθλημα Στίβου στην Αθήνα: Εγκαίνια του Ολυμπιακού Σταδίου της Αθήνας και τελετή έναρξης- Εθνικό Οπτικοακουστικό Αρχείο
 Εικονική περιήγηση 360° του ΟΑΚΑ στην ιστοσελίδα myPanorama.gr .
 εικόνες γηπέδου

Κατηγορία:Αθλητικές εγκαταστάσεις στην Αθήνα
Ολυμπιακο Σταδιο
Κατηγορία:Αθλητική Ένωση Κωνσταντινουπόλεως (ποδόσφαιρο)
Ελλαδα
Κατηγορία:Παναθηναϊκός (ποδόσφαιρο)
Κατηγορία:Στάδια ποδοσφαίρου στην Ελλάδα
Κατηγορία:Στάδια πολλαπλών χρήσεων στην Ελλάδα